Norgeshistoriens største gruppesøksmål i gang i Oslo tingrett - adressa.no
Massesøksmål: Forbrukerrådets juridiske direktør Marianne Uppman t.v. og rådets direktør Randi Flesland i Oslo tingrett. Forbrukerrådet går til sak mot DNB på vegne av 180 000 fondskunder som de mener har betalt 690 millioner kroner for mye i gebyrer til banken.
Av: NTB-Gunnhild H. Bjerve, 46407200, okonomi@adresseavisen.no
Retten må vurdere hvorvidt det skal stilles et nedre minstekrav for aktiv andel i et aksjefond. Vi mener det er andre arenaer som er bedre egnet til å finne et minstekrav enn en rettssal. Det er en viktig debatt, men da er nok ikke denne rettssalen den beste metoden for å avklare det, sier DNBs kommunikasjonsdirektør Even Westerveld.
Mandag møttes Forbrukerrådet og DNB i Oslo tingrett. Rådet har gått til sak på vegne av om lag 180 000 andelseiere i DNB Norge og to relaterte fond. DNB anklages for å ha tatt betalt for å forvalte fondene aktivt. Forbrukerrådet mener det har vært passive fond som i stor grad har fulgt børsindeksen.
- Andelseierne har rett og slett ikke fått den tjenesten de har betalt for. DNB har brukt mye tid på å fortelle at kundene har fått meravkastning. Men fokuset er ikke avkastningen, eller resultatet, men tjenesten, hva har vært levert? Det er det striden dreier seg om, sa advokat Steinar Mageli i sitt åpningsinnlegg.
- Det er viktig for balansen mellom de store institusjonene og småsparerne at det faktisk får konsekvenser i form av tilbakebetaling. Tjenesten er mangelfull, sa Mageli.
- Det er forskjell på å endre praksis framover og å betale erstatning. Vi mener og mente da at vi hadde gitt kundene det de var blitt lovet, nemlig et bredt folkefond, men nok risiko til å få meravkastning, sier han til NTB.
- Det er et team på fire personer som har lest hundrevis av analyser hvert år, som har vært på selskapspresentasjoner hatt møter med selskaper og forsøkt å finne selskaper å investere i som vi har hatt tro på kan øke i verdi, sier han.
- Det rettssaken vår handler om er innsatsen, om de faktisk gjør den jobben som gir en mulighet til meravkastning. DNB legger sitt fokus bare på avkastning. Det de sier er at det handler om forvalteren er god eller dårlig, sier direktør Randi Flesland.
Først onsdag slipper DNB til med sitt åpningsinnlegg. Neste uke får partene føre vitner. DNB har blant annet innkalt tidligere statssekretær i Finansdepartementet, Jon Gunnar